== Vandringer ==
Tidligere troede man, at herulerne kom fra Norden, men det skyldes en dansk misforståelse af Jordanes' tekst i 1783, som imidlertid refererede en samtidig begivenhed - et forhold allerede Lauritz Weibull advarede mod i 1925. En deputation, som kom tilbage fra Norden i 548 fortalte om møderne mellem daner og herulere, som både Jordanes og Procopius fortalte videre om i Byzans 551-553.<ref>Walther Goffart, 2006, s. 205-9, Lars Lönnroth, Alvar Ellegaard, Andreas Schwarcz</ref> Der er således ingen historiske kilder eller [[arkæologi]], som peger på en nordisk oprindelse - højst svage spor i Frisien. Tværtimod giver Jordanes dem selv en [[etymologi]] fra Sortehavet, og allerede fra 200-tallet spillede herulerne en betydelig rolle som [[lejesoldat]]er for [[Romerriget|romerne]] både i [[Europa]] og [[Lilleasien]]. De skal have været frygtede [[sørøver]]e i [[Sortehavet]]. Via [[Konstantinopel]] nåede de [[Cypern]] og [[Kreta]], og ledede et plyndringstogt gennem [[Balkanhalvøen|Balkan]] i år [[267]], hvor også [[goterne|gotere]] deltog, og hvor [[Athen]] blev plyndret. I 200-tallet optræder de i kilderne med en hyppighed, der står i stærk kontrast til de næste 150 år, hvor de slet ikke nævnes. De kan være kommet under gotisk eller [[Hunnerne|hunnisk]] herredømme et sted i det sydøstlige Europa. Fra midten af 400-tallet kommer de til syne igen. I [[460]] var de i det sydlige [[Frankrig]] og det nordlige [[Spanien]]. Den romerske digter [[Apollinaris]] skrev om dem, at de kom fra "''havets yderste afkrog i nærheden af dets iskolde dyb''". De østlige herulere deltog i hunnernes felttog gennem Europa. Efter en opstand mod [[Attila]]s sønner i [[454]], oprettede herulerne et stærkt [[kongedømme]] i [[Mähren]] og Marchfeld som undertvang lokalbefolkningen. De skal have været [[Odoaker]]s stærkeste støttespillere, da han efterfulgte den sidste romerske kejser i [[476]] og blev valgt til [[Italien]]s første [[konge]].<ref>[http://www.ancient.eu/Odoacer/ Odoacer - Ancient History Encyclopedia<!-- Bot genereret titel -->]</ref> af sine egne, germanske tropper.<ref>The Christogenea Christian Identity Forum [http://forum.christogenea.org/viewtopic.php?f=3&t=1770 ''The Herulli/Herulf possibly the ancestors of the Icelanders''] Blogindlæg på blog om kristen identitet {{en sprog}}</ref> Af [[Anicius Manlius Severinus Boëthius|Boethius]] kaldtes han "Rex Erulorum", herulerkongen.<ref>[http://thesaurus.babylon-software.com/Odoaker#!!K4S4P0EQPX Odoaker synonym by Babylon's thesaurus<!-- Bot genereret titel -->]</ref>
Historie